# Μελέτη Περιβάλλοντος Β Τάξης

# Ψηφιακό υλικό για εκπαιδευτικούς

### Ζωή και Οικοσυστήματα-Ψηφιακό Υλικό για Εκπαιδευτικούς με οδηγίες
Αρχική | Άνθρωποι, ζώα και φυτά παρέα | Πληροφορίες

Προτεινόμενη διάρκεια: 8 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι οι μαθητές/τριες να αναγνωρίζουν ανάγκες των ζώων και των φυτών σε διάφορους βιότοπους, να περιγράψουν φυτά της Ελλάδας και να διακρίνουν ταξινομίες φυτών.

Τα προσδοκώμενα μαθησιακά αποτελέσματα είναι οι μαθητές/τριες να είναι σε θέση να:

- συγκρίνουν τα μη ζωντανά (άβια) και τα ζωντανά όντα (έμβια),

- προσδιορίζουν τα κοινά χαρακτηριστικά των ζωντανών οργανισμών

- περιγράφουν μοτίβα για τις λειτουργίες των ζώων (όλα χρειάζεται να προσλαμβάνουν τροφή και νερό) και των φυτών (δεν προσλαμβάνουν τροφή αλλά νερό και χρειάζονται φως). Όλοι οι ζωντανοί οργανισμοί χρειάζονται νερό.

- διαπιστώνουν ότι οι οργανισμοί επιβιώνουν σε βιότοπους όπου ικανοποιούνται οι ανάγκες τους

- αναγνωρίζουν ότι σε διαφορετικούς βιότοπους (δάσους, λίμνης, κήπου, θάλασσας, ακτής, λιβαδιού, βουνού, ερήμου) επιβιώνουν διαφορετικοί οργανισμοί (ζώα και φυτά)

- σχεδιάζουν μια απλή διερεύνηση (απομονώνοντας κάθε φορά τον παράγοντα που μελετούν και διατηρώντας σταθερούς τους υπόλοιπους) για τον εντοπισμό των σημαντικότερων παραγόντων για την υποστήριξη της ζωής των φυτών (έδαφος, νερό, ήλιος, αέρας)

- αναφέρουν τους κανόνες για το πώς μεταχειριζόμαστε ζωντανά όντα (δεν τα πειράζουμε ποτέ, δεν τα πατάμε ποτέ, δεν τα αγγίζουμε ποτέ, απλώς τα παρατηρούμε από απόσταση)

- ευαισθητοποιούνται για τις συνθήκες ζωής των ζώων στη βιομηχανία, σε κλουβιά κ.λπ.

- προσδιορίζουν και περιγράφουν τα κοινά βασικά χαρακτηριστικά ανθοφόρων φυτών και δέντρων (ρίζες, βλαστοί, φύλλα, άνθη, καρποί)

- διακρίνουν τα δέντρα σε φυλλοβόλα και αειθαλή, παρατηρούν και διακρίνουν τις αλλαγές τους στις διάφορες εποχές του έτους

- περιγράφουν φυτά της Ελλάδας και διαπιστώνουν τη βιοποικιλότητα